f 


M 

• • »i 

■ ■ ■ Vi  . 


' 


DISSERTATIO  MEDICA 

INAUGURAL 1 S 

DE 

HEPATITIDE: 

QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI 

D.  GEORGII  BAIRD,  SS.  T.  P. 

ACADEMIAE  EDIN BURGENJC  PRAEFECTI: 

NECNON 

AMPEISSIMI  SENATUS  ACADEMICI  CONSENSU,  ET 
NOJBTT. TSSIMAE  FACULTATIS  MEDICAE  DECRETO  ; 

$ro  d?ratu  SDoctoris, 

SUMMISQUE  IN  MEDICINA  HONORIBUS  AC  PRIVILEGIIS 
Ii  IT  E ET  LEGITIME  CONSEQUENDIS  ; 

ERUDITORUM  EXAMINI  SUBJICIT 

GILBERTUS  ELLIOTT, 

HIBERNUS  ; 

COLLEGII  REGII  CHIRURGORUM  IN  HER  BINI  A PERMISSUS. 


Dulcia  in  bilem  vertent,  Stomachoque  tumultum 
Lenta  feret  pituita. — IIor.  Sat.  2.  Lib.  2. 


Kalendis  Augusti,  hora  locoque  solitis. 


EDINBURGI : 

EXCUDEBAT  JOANNES  MOIR. 


MDCCCXX1V. 


FRATRI  CARISSIMO 


REV.  JACOBO  ELLIOTT,  A.B.  T.C.D, 


HOCCE  OPUSCULUM, 


AMORIS  ET  AMICITIAE 


TENUE  QUIDEM  PIGNUS, 


SACRUM  VULT 


AUCTOR. 


i ow.m  ( 'iT/  msma 

%\Km,y<Sk'A\ 

\ 


t < SITI  T A H 3.  H 


I 


vToxj.ia  oTarAMia  aaoT^aA. 


‘ 

oto-y  *inmx|J>  sjjpolmrxo  isifvisrg  h’  rsepl  I •;. 
h i /on  blffpiiB  oioi  mjjniiiliotftib  riiirri  insbiups 

:!).GoA 

•M}.  > msoul  m ‘bnjpiln^moTfot  Kf  . 

uti/ixi  piogxlfos  h‘j  ob  mnboBup  tzud itnogo-j  -•  < > > • 

.•ui;p  nurrnhq  ««iijfeoqoiq  iiiii^i  g«H  Jibev u o 

r i (.)>.[  7 *X)  J59  [ UOt  IfiqaH  i f ff/ • » 

•d(i’l  OlfJfJirldo  hj  (fJi/I)iJkv.  uUJ/f' 

is  nsmBt  inini  hsa  (sauxoiq  ; tam 

-fgoq  <nnj.xsft  ifoo  mundum  io  mulirohlnov  fiiqu^ 
-icp  njsiieq  is  nxiriixsb  iiu/  T^nofboq^H  aimi 

«litaoaoiiiq  tol>i  UBiipiijs  is  «JskpaifoB  Mscpno?  iniac^ 

' 


> 


DISSERTATIO  MEDICA 

INAUGURALIS 

DE 

HEPATITIDE. 


AUCTORE  GILBERTO  ELLIOTT. 


Cum  multi  scriptores  et  antiqui  et  recentiores 
de  Hepatitide  graviter  ornateque  dixerint,  vereor 
equidem  mihi  difficillimum  fore  aliquid  novi  af- 
ferre ; hujus  tamen  Academiae  legibus,  me  medi- 
cinae gradum  petentem  aliquid  in  lucem  emit- 
tere cogentibus,  quaedam  de  ea  colligere*  animo 
meo  insedit.  H is  igitur  propositis,  primum  quae- 
dam anatomici  exponam.  Hepar  seu  jecur  viscus 
est  maximum,  aliquanto  solidum  et  obscure  rub- 
rum ; proxime,  sed  infra  tamen  diaphragma,  et 
supra  ventriculum  et  magnum  coli  flexum,  posi- 
tum. Hypochondrium  dextrum  et  partem  epi- 
gastrii semper  adimplet,  et  aliquando,  praesertim 
in  junioribus  ac  recens  natis,  porrigitur  in  hypo- 

chondrium  sinistrum.  Hepatis  figura  valde  irre- 
gularis est,  ac  adeo  ab  omnibus  determinatis  cor- 
poribus discrepat,  ut  ad  aliquod  similitudine  haud 
accedat.  Pars  ejus  superior,  quae  septum  trans- 
versum contingit,  gibba  est ; inferior  vero  inae- 
qualiter concava,  et  per  sulcos  in  diversas  partes 
aut  fibras  divisa.  In  hypochondrio  dextro,  hoc 
viscus  est  crassissimum ; in  sinistro  vero,  qua 
ventriculo  incumbit,  tenuissimum  et  gracillimum. 

Neque  unum  corpus  est  et  indivisum,  sed  in 
facie  convexa  per  ligamentum  membranaceum  et 
in  concava  per  fissuram,  a rima  marginis  superi- 
oris deorsum  et  retrorsum  decurrentem,  in  duos 
lobos  alterum  dextrum  seu  magnum  alterum,  si- 
nistrum seu  parvum,  finditur.  Facies  etiam  in- 
ferior plures  habet  cavitates  et  tumores  ; antror- 
sum,  ad  dextrum  latus  fissurae  magnae,  lobulus 
anonymus  nuncupatus,  migrat;  retrorsum,  sed 
proxime  tamen  lobulum  anonymum,  pergit  tu- 
mor quaedam  pyramidalis,  a Spigelio  primum 
descripta,  quae,  cum  anonymo,  sulcum,  saepe  tu- 
bum pro  transitu  venae  portarum  praestat.  Prae- 
ter fissuram  .magnam,  aliae  tres  restant,  quarum 
una  a sinistro  Hepatis  latere  transiens  ad  dextrum, 
per  protuberantias  jam  descriptas,  sinum  venae 
portarum  admittit.  Retrorsum  inter  lobum  dex- 
trum et  lobulum  Spigelii  altera  est,  per  quam 

vena  cava  transit ; postremo,  inter  lobulum  et  lo- 
bum sinistrum  quarta  cernitur  fissura  quae  in  foe- 
tu  tenero  hospitium  canali  venoso  praebet.  Lo- 
bus sinister  est  laevis  ac  modice  excavatus,  qua 
ventriculo  incumbit,  cujus  minor  curvatura  lobu- 
lum Spigelii  commode  circumplectitur,  et  ei  per 
omentum  minus  adnectitur.  Praeterea  plures 
excavationes  in  inferiori  parte  hepatis  hinc  inde 
cernuntur,  per  quas  se  circumjacentibus  accom- 
modat, sed  minoris  momenti  sunt,  et  nihil  ad  rem 
praesentem  valent. 

His  igitur  perpensis,  restat  ut  morbi  hoc  vis- 
cus afficientes,  explicentur.  Quoniam  vero  de 
iis  loqui  universis  perdifficile  est,  unum  potissi- 
mum illorum  genus  in  examen  liceat  adducere. 


DEFINITIO. 

Hepatitis  acuta  a Culleno  celeberrimo  sic 
definitur  : 

“ Pyrexia ; hypochondrii  dextri  tensio  et  dolor, 
“ saepe  pungens  pleuritici  instar,  saepius  obtusus ; 
“ dolor  ad  claviculam  et  summum  humeri  dextri, 
“ decubitus  in  sinistrum  latus  difficilis:  dyspnoea; 
“ tussis  sicca  ; vomitus  ; singultus/ 

DE  HISTORIA  MORBI. 

Hanc  speciem  Hepatitidis  aeque  ac  alias  af- 
fectiones inflammatorias,  dolor  capitis,  anorexia, 
nausea  et  vomitus,  cum  languore,  lassitudine,  et 
rigoribus  subinde  occurrentibus,  priusquam 
symptomata  morbi  peculiaria  se  produnt,  ple- 
rumque praegrediuntur.  Tunc  calor  auctus  et 
pulsus  celer,  dolor  hypochondrii  dextri,  saepissi- 
me auctus,  quamvis  nonnunquam  obtusus  et  pro- 
fundus, accidunt.  Hic  dolor  decubitu  in  latus 
sinistrum  et  aliquando  in  alterum,  situ  erecto 
corporis,  pressu  parti  admoto,  augetur ; et  ad 
pectus,  claviculam,  et  summum  humeri  dextri, 
plerumque  tendit.  Aliquando  tamen  dolor  in  hu- 
mero sinistro,  dextro  nihil  affecto,  sentitur,  et  in 
quibusdam  casibus  uterque  uno  eodemque  tem- 
pore afficitur;  hae  varietates  ex  parte  peculiari 
Hepatis,  quod  ad  sedem  inflammationis,  mani- 
feste pendent.  Aeger  facilius  latere  dextro  quam 
sinistro,  magis  etiam  dorso,  et  satis  facile  dorso, 
corpore  aliquantum  flexo  antrorsum,  et  ad  latus 
affectum  nonnihil  inclinato,  plerumque  jacet.  In 
casibus  fere  omnibus  bilis  secretio  augetur,  et 
haud  raro  accidit  ut  fluxus  ejus  in  duodenum 
ductibus  constrictis  impediatur  ; hinc  ratio  flave- 

dinis,  qua  cutis,  alba  oculorum  et  urina  adeo  fre- 
quenter tinguntur.  Urina  parva  copia  secernitur, 
et  ruberrima  est;  alvus  plerumque  adstricta, 
quamvis  diarrhoea  nonnumquam  accidit,  tormi- 
nibus comitata;  et  dejectiones  sunt  biliosae  et 
sanguinolentae.  Si  superficies  convexa  Hepatis 
inflammata  sit,  aeger  respiratione  dolente  et  dif- 
ficili, tussi  sicca  et  frequente,  subinde  singultu  et 
doloribus  lancinantibus  in  thorace,  ad  humerum, 
claviculam  et  scapulam  praecipue  lateris  affecti 
tendentibus,  laborat. 

Aliquid  tumoris  externi  quoque  saepe  adest, 
et  inflammatio  nonnunquam  ad  musculos  abdo- 
minis, sed  raro  ad  cutem  extendit.  Superficie 
concava  affecta,  ventriculus  valde  fit  irritabilis, 
nausea  et  vomitus  magis  urgent,  et  tussis  et 
dyspnoea  vel  ex  toto  absunt,  vel  mitiores  exis- 
tunt.  Pulsus  saepe  est  parvus  et  debilis  ; in  aliis 
exemplis  fortis  et  in  omnibus  durus ; calor  et 
sitis  insignes  sunt ; os  est  aridum,  lingua  sicca, 
atque  crusta  subalbida,  flava,  obducta,  quae,  mor- 
bo progrediente,  colorem  subrufum  vel  nigrum 
saepe  induit.  His  symptomatis  per  paucos  dies 
augescere  perstantibus.  Suppuratio  tandem  ag- 
greditur, febris  hectica  occurrit,  quae  cruciatibus 
aegri  infelicis  cito  finem  imponunt. 

RATIO  QUORUNDAM  SIGNORUM. 

Decubitus  in  latus  sanum  difficilis  originem 
trahit  ex  inflammatione  sensum  tam  acutum  ex- 
citante, ut  hoc  viscus  ad  levissimam  impressio- 
nem vivat,  per  quam  dolor  et  anxietas  multipli- 
cantur; vel  fortasse  ex  hoc  pendet  nimirum, 
aegroto  in  latus  sinistrum  recumbente,  hepar  sus- 
pensum fit  per  ligamenta  ejus,  unde  dolores  ve- 
hementes et  sensus  ponderis  oriuntur.  Sensus 
doloris  et  plenitudinis  in  hypochondrio  dextro 
maxime  notantur,  quia  lobulus  hepatis  dexter 
fere  semper  afficitur.  De  dolore  summi  humeri. 
Aliqui  existimant  mediastinum  inflammationis 
particeps  fieri,  per  quod  dolor  ad  humerum  com- 
municatur; alii,  contra,  credunt,  omnino  pen- 
dere ex  consensu  nervoso  inter  jecur  et  humerum 
per  medium  nervi  phrenici ; quae  opinio,  nunc 
fere  generaliter  accepta,  me  judicante,  videtur 
verisimilis. 

Spirandi  difficultas  et  tussis  referri  possunt  in- 
flammationi ad  septum  transversum  vel  etiam  ad 
pulmones  extensae. 

Vomitus,  in  genere,  occurrit,  parte  concava 
proxima  ventriculo  hepatis  inflammatione  de- 
tenta ; quia  tam  familiaris  consensus  inter  ea  or- 

gana  existit,  ut  affectio  hujus  cum  affectione  illi- 
us facillime  consentiat. 

Icteri  et  ascitae  signa,  quae  Hepatitidi  chronicae 
superveniunt,  inducuntur  ex  tumore  hepatis  pro- 
hibente aditum  bilis  in  duodenum,  simulque  re- 
tardante sanguinis  fluxum  per  venam  portae.  De 
flavedine  cutis  oculorumque.  Si  ductus  hepati- 
cus vel  communis  choledochus  afficiatur,  bilis 
(cursu  ejus  in  intestina  retardato)  resorbetur, 
inde  inducens  cutis  atque  tunicae  adnatae  ocul- 
orum colorem  flavum. 


SECTIO  CADAVERUM. 

Corporibus  eorum,  qui  ex  luce.  Hepatitide, 
erepti  sunt,  investigationi  subjectis,  nihil,  nisi 
quod  fere  accidit  in  inflammatione  generali,  detegi 
potest ; viz.  ordo  visceris  morbosus  ; in  facie  ex- 
terna hepatis  indicia  inflammationis  communia 
in  vfhiri  possunt ; nam  membrana  viscus  externfe 
investiens  praternaturaliter  densata,  infarcta  vasi- 
bus  rubris  et  operta  lympha  videtur  esse.  Hae 
labes  frequentifis  uni  partae  adhaerentes,  rarius 
membranam  totam  invadunt,  quae  nunquam  non 
rubris  et  lividis  maculis  obdita  videtur.  Ali- 
quando facies  externa  hepatis  visa  est  sana,  dum 

structura  interna  detecta  est  solidissima  et  ruber- 
rima. Abscessus  diversae  magnitudinis,  rarius 
vel  frequentius  in  conspectum  veniunt,  commu- 
nicantes cum  visceribus  vicinis ; et  per  ea,  pus 
diffundentes,  vel  per  integumenta  erodentes  et 
aetrorsum  rumpentes.  Viscera  in  contactum  ab- 
scessus hujusmodi  venientia,  etiam  signa  inflam- 
mationis exhibent.  Jecur  inflammatione  inva- 
sum, augetur,  ratione  aequata,  incremento  viscer- 
um vicinorum,  fere  in  omni  exemplo.  Cadavera 
eorum,  qui  Hepatitide  chronica  mortui  sunt, 
jecur  durum  ostendunt  et  pallidius  quam  in  sani- 
tate ; nunc  insigniter  mole  auctum  ; nunc  dimi- 
nutum, et  saepe  tuberculis  opertum.  Hydatides 
post  mortem  inventae  sunt  in  hepate,  quae  ani- 
malcula  continere  putantur,  ut  testatur  Baillie 
in  Anatomia  Morbida. 

DE  MORBI  TERMINATIONIBUS. 

Terminationes  Hepatitidis  tres  sunt  scilicet* 
resolutio,  suppuratio  et  Hepatitis  chronica. 

Resolutio ; ex  omnibus  terminationibus  Hepati- 
tidis, haec  procul  dubio  faustissima  est  ideoque 
illa  quae  avidissime  optari  debet,  proclivitas  ad 
hunc  eventum  ab  initio,  symptomatum  generali 

levitate,  et  his  idoneis  remediis  perite  exhibitis 
paula tim  cessantibus,  praevideri  potest.  Fluxu 

sanguinis  spontaneo  ex  naso,  vel  vasis  haemorr- 
lioidalibus,  per  spiratione  quoque  profusa,  diar- 
rhoea biliosa,  evacuatione  copiosa  urinae  ruberri- 
mae, sedimentum  rubrum  vel  albidum  deponentis, 
praesertim  si  utravis  harum  ante  diem  quartum 
appareat,  (tempus  ante  quod  auctores  observarunt 
Hepatitidem  acutam  in  resolutionem  plerumque 
desinere,)  aliquando  inducta  est  (vide  “ Wilson 
“ on  Febrile Diseases”)  Exempla  ejus  translatae 
ad  lienem  vel  cutem  metastasi,  in  hac  formam 
erysipelatis  induentis,  memorantur  : quin  et 
muci  secretio  aucta  ex  pulmonibus  intra  tempus 
supradictum,  signum  faustum  habita  est. 

Suppuratio,  hic  est  eventus  qui  feliciter  nobis 
in  coelis  calidis,  praesertim  in  India  Orientali, 
quam  in  regionibus  frigidioribus  et  magis  temper- 
atis, frequentior  est.  Tempus,  quo  accidit,  max- 
ime varium  est,  secundum  habitum  aegri,  vehe- 
mentiam symptomatum  et  rationem  medendi 
adhibitam.  Si  inflammatio  nullum  signum  di- 
minutionis*  ante  vel  circa  diem  quartum  exhibet, 
sed  usque  ad  diem  sextum  vel  septimum  perstat, 
haec  terminatio  periculosa  jure  expectanda  est 
Hanc  revera  accidisse,  attentione  debita  ad  res  se- 
quentes adhibita,  facile  cognosci  potest.  iEger 

rigoribus  repetitis  corripitur,  omnium  symptoma- 
tum inflammationis  subita  est  cessatio,  pulsus  fit 
plenior  et  mollior  ; et  pro  dolore  acuto  in  regione 
hepatis,  aeger  sensum  hebetem  et  gravem  cu- 
batione in  latus  sinistrum  auctum,  quem  aliquid 
tumoris  aliquando  comitatur,  et  sensum  fluctua- 
tionis tactui  medici  curantis  evidenter  impertien- 
tem experitur. 

Sed  si  abscessus  in  superficie  interiore  hujus 
organi  situs  est,  nihil  tumoris  externi  apparere, 
nihil  sensus  fluctuationis  percipi  potest,  et  igitur 
hunc  revera  existere,  symptomatis  constitutiona- 
libus caute  perpensis,  tantum  cognosci  potest. 
Cum  pus  tamen  formatur,  ope  adhaesionum  et 
ulcerationis,  viam  in  viscera  vicina  plerumque 
sibi  aperit  : sic  in  ventriculum,  duodenum,  et 
arcum  transversum  coli,  in  cavitates  thoracis,  et 
substantiam  pulmonum,  per  parietes  abdominis 
externe  et  nonnunquam,  quamvis  raro,  cum  nulla 
adhaesio  accidit,  in  cavum  abdominis  ipsius,  saepe 
defertur.  Nonnulla  exempla  quoque  abscessus 
derupti  in  fellis  vesiculam,  in  renem  dextrum,  ali- 
quando, sed  rarissime,  in  venam  cavam  inferio- 
rem, ab  auctoribus  narrantur. 

De  alia  terminatione  hujus  morbi,  nempe  He- 
patitide chronica,  non  meum  hic  est  dicere. 

CA  USAE. 

Causae  morbi  in  praedisponentes  et  excitantes 
dividuntur.  Aetas  videtur  esse  causa  praedispo- 
nens  ; nam  videmus  aetate  provectos  multo  ma- 
gis obnoxios  quam  juniores.  Sexus  quoque  haud 
parum  ad  hunc  morbum  conferre  videtur ; nam 
mares  plerumque  adoritur.  Habitum  corporis 
plenum  ad  hoc  vitium  multum  conferre  verisi- 
mile est ; nam  observandum  est,  opulentissimos, 
et  qui  vitam  otiosam  ducunt,  Hepatitidi  oppor- 
tuniores esse,  indigis,  et  qui  vitam  laboriosam 
trahunt.  Coeli  ratio  etiam  hujus  morbi  causa  prae- 
disponens  est ; nam  in  regionibus  aestuosis  sae- 
pissime, in  frigidis  rarius  accidit. 

Causae  excitantes  in  duo  genera  dividi  possint ; 
nempe,  in  causas  quae  jecur  proprie  afficiunt,  et 
quae  jecur,  ut  alia  organa,  afficiunt.  Huc  calor, 
et  alia,  de  quibus  postea  mentionem  faciam,  refe- 
renda sunt.  Illuc  stimuli  mechanici  pertinent ; 
scilicet,  vis  externa  illata,  vulnera,  casus.  Calculi 
biliosi  hunc  morbum  irritatione  interdum  indu- 
cunt. Calor  modo  proprio  jecur  afficere  videtur, 
nam  notandum  est,  eos  qui  coelum  frigidum  cal- 
lido commutaverunt  ad  hunc  morbum  maxime 
proclives  esse. 

Frigus  et  humiditas  hunc  morbum  inducunt, 
fortasse  sanguinem  ex  partibus  externiscorporis 
ad  internas  repellendo,  ideo  majorem  molem  ad 
jecur  propellendo.  Haec  saepe  etiam  pneumoniam 
inducunt,  et  ita  hi  morbi  nonnunquam  inter  se 
invicem  conjunguntur. 

Motus  animi  modo  miro  in  jecur  agunt ; nam 
saepe  notamus  bilis  secretionem  gravi  ira  valde 
auctam,  et  idcirco  hunc  morbum,  a motu  mentis 
acerbo,  interdum  originem  trahere. 

Ebrietas  frequens  modo  sibi  proprio  in  jecur 
agit ; nam  Hepatitis  deditos  huic  vitio  saepissime 
aggreditur. 

Febres  remittentes  et  intermittentes  non  solum 
corporis  vires  exhauriunt,  sed  impetum  sanguinis 
abnormem  in  jecur  faciunt. 


.(lJOii  Eli ' j JnijHJ  A.  jL‘A m '■?  ‘ 1 - - i O 

DIAGNOSIS. 

Dolore  minus  pungente,  pressu  ac  decubitu 
in  latus  sinistrum  aucto,  ad  humerumque  exten- 
so, tussi  plerumque  sine  expectoratione,  spiritu- 
que minus  difficili,  necnon,  aspectu  morboso 
Hepatitis  a Pneumonia  distinguitur  ; nihilo  seci- 
us ex  inflammatione  ad  pulmones  usque  extensa 
aliquando  fit,  ut  signahujus  et  illius  sese  com- 

misceant;  nulli,  autem,  rebus  ita  se  habentibus, 
detrimentum  veniat,  quia  ratio  medendi  eadem, 
morbo  ineunte,  utrique  idonea  sit. 

Situ  doloris,  ardore  in  regione  epigastrii  perve- 
hementi,  anxietate  ingenti,  cibisque  e ventriculo 
protinus  rejectis,  prostratione  virium  insigni,  nec- 
non  febre  typhode,  Enteritis  ex  Hepatitide  mi- 
nime obscure  secerni  potest. 

Observatu  quoque  dignum  est,  morbos  varios, 
signis  in  quibusdam,  Hepatitidi  similitudinem 
gerere  ; historia  autem,  et  dolor  ad  humerum  ex- 
tendens, decubitusque  in  latus  sinistrum  difficilis 
indagationes  nostras  feliciter  dirigent. 


PROGNOSIS. 

Symptomata  faustissima  sunt,  febris  synocha 
lenis,  paulatim  abiens,  diaphoresis  in  superficiem 
oriens,  dolor  gradatim  cessans  ; alvus  haud  perti- 
naciter adstricta ; foeces  naturales  ; et  desiderium 
cibi  restitutum.  Sed  febris  synocha  vehemens, 
pulsus  frequens,  validus  et  durus,  cutis  arida  et 
sicca,  alvus  immobilis,  vel  faeces  parcae,  luteae,  et 
rigores  frequentes,  apostema  instans  denotant. 
Doloris  remissio,  sensus  gravitatis,  accessio  febris 
vespertina  aucta,  vultus  rubores,  proclivitas  ad 

sudores  nocturnos,  alia  signa  hectica  illud  acces- 
sisse revera  demonstrant.  Dolor  subito  cessans, 
singultus,  artus  frigidi,  vultus  collapsus,  respira- 
tionis foetor,  delirium  submissum,  pulsus  inter- 
mittens, deficiens,  et  talia,  gangraenam  designant. 


DE  MEDENDI  CONSILIO. 

In  hoc  morbo  tractando  duo  medendi  consilia 
sedulo  exequenda  sunt,  unum  est  inflammatio- 
nem absolvere ; alterum  signa  molesta  levare  vel 
tollere. 

Ad  inflammationem  absolvendam  regimen  an- 
tiphlogisticum  omni  vocabuli  sensu  rigide  perse- 
quendum est,  summi  vero  momenti  est  terminos 
huic  praescribere.  Missio  sanguinis  est  primum 
et  princeps  remedium,  et  sanguis  pro  ratione  sig- 
norum, aegri  aetatis,  et  corporis  habitus,  detra- 
hendus est ; si  dolor,  missione  sanguinis  iterata, 
haud  mitigatur,  hirudines,  et  cucurbitulae  regioni 
jecinoris  imponendae  sunt,  et  postea,  si  necesse  sit, 
sanguis  e brachio  detrahendus  est.  Sanguis  pri- 
mo missus  superficiem  albam,  coriaceam,  saepe 
non  ostendit;  attamen,  si  dolor  acutus,  pulsusque 
celer  et  durus  per  horas  sex  vel  octo,  ut  ante  de- 
tractionem, maneant,  missio  sanguinis  repeti  de- 

bebit.  Si  post  horas  aliquot  sanguis  superficiem 
albam,  coriaceam,  planam,  coloris  viridis,  vel  fla- 
vi, et  compagem  fibratam  exhibet,  ad  sanguinis 
missionem  e brachio  haud  iterum  confugiendum 
est,  sed  detractioni  e parte  fidendum  est. 

Sanguinis  detractione  praemissa,  vesicatoria  ut 
summi  momenti  semper  utenda  sunt.  Quidam 
medici  vesicatorium  magnum  regioni  jecinoris 
impositum  laudant ; et  cum  pene  sanatur,  alte- 
rum eodem  loco  applicatum,  et  hoc  modo  contra 
irritationem  asservant.  Contra,  alii  vesicatoria 
applicant,  et  irritationem  cum  humorum  detrac- 
tione conjungunt  usu  unguenti  sabinae,  meloes 
vesicatorii,  vel  tartritis  antimonii. 

Cathartica  in  Hepatitide  magnopere  benefaci- 
unt, in  partem  affectam  proprie  agendo,  fluxum 
fellis  et  muci  in  duodenum  promovendo,  impe- 
tumque sanguinis  ad  intestina  derivando,  et  hoc 
modo  ne  in  nimia  quantitate  ad  jecur  propellatur 
prohibendo.  Inter  medicos  haud  satis  constat 
quae  purgantia  in  hoc  morbo  praecipue  usurpari 
debeant.  Quidam  sales  laudant,  quorum  effec- 
tus, si  multa  aqua  diluantur,  multum  promoven- 
tur. Multi  usum  hydrargyri  in  Hepatitide  acu- 
ta meliorem  esse  dubitant,  quod  quidam  effectus 
proprios  in  jecur  exhibere  putant,  ductus  biliarios 
emulgendo.  Attamen,  cum  dolor,  et  signa  alia 

inflammationis  acutae  evanescunt,  ad  hydrargy- 
rum  confugiendum  est,  ut  summae  utilitatis,  ne 
inflammatio  formam  chronicam  induat  prohiben- 
do, quod  haud  raro  accidit.  Hydrargyrum  in 
forma  unguenti  melius  administratur,  quam  ore 
assumptum.  Cutis  3ss.  unguenti  omni  nocte  illi- 
nenda est.  Quidam  unguentum  supra^itum  he- 
patis defricari  jubent ; sed,  cum  vasa  absorbentia 
cutis  non  per  hepar  transeunt,  hoc  nullius  mo- 
menti est,  attamen  frictio  quodammodo  prosit. 
Usus  hydrargyri,  donec  eflectus  in  gingivas  et 
glandulas  salivares  ostendit,  et  ptyalismum  lenem 
inducit,  persequendus  est.  Si  inter  usum  hydrar- 
gyri appetitus  deficiat,  medicamenta  amara,  ut  in- 
fusum Quassiae,  Gentianae,  &c.  &c.  adhibeantur. 

Cum  inflammatio  in  suppurationem  desinit, 
partes  interiores  in  potestatem  nostram  non  ve- 
niunt ; sed  cum  extrorsum  tendit,  pus  ad  super- 
ficiem cataplasmate  emolliente,  et  fomentationi- 
bus calidis  promovendum  est.  Et  demum  cum 
plane  fluctuat  in  parte,  ex  qua  sine  periculo  eva- 
cuari possit,  orificio,  exiguo,  vulnus  incidendum 
est ; et  vires  aegri  victu  lauto  et  concoctu  facili, 
medicamentis  roborantibus  sustinere  et  reficere 
debemus.  Cum  gangraena  accidit,  mors  cito  sce- 
liarn  luctuosam  claudit. 


FINIS. 


